Ilesia d'as Fecetas de Zaragoza

A ilesia de Santa Tresa d'o convento d'as Fecetas, u popularment Ilesia d'as Fecetas, ye una ilesia que se troba en a carrera Santa Lucia en Zaragoza (Aragón). Ye una ilesia d'estilo barroco construyida en o 1623. En 1623 o notario don Diego Fecet fundó o convento de Carmelitas Descalzas de Santa Tresa, pa acullir a las fillas de cargos publicos d'Aragón que deseyasen dedicar-se a la vida relichiosa. De l'antiguo convento de Carmelitas Descalzas de Santa Teresa nomás se conserva a ilesia, dita d'as Fecetas, como derivación de l'apelliu Fecet d'o suyo fundador. Construyida en a suya mayor parti en ladriello, tien planta en cruz latina, d'una nau y crucero. O teito interior ye muit decorau con cheserías barrocas con motivos cheometricos d'influyencia mudéchar. Os muros son decoraus con azulechos de Muel. Tamién conserva restas d'un claustro de dos pisos realizau en ladriello y que resulta a-saber-lo austero como corresponde a la congregación relichiosa que l'ocupaba. Declarada Molimento Nacional o 22 d'agosto de 1970. En l'actualidat, l'archidiocesi de Zaragoza ha habilitau iste templo pa os catolicos de rito bizantino, celebrando-se-ie misa toz os domingos por ixe rito. Bibliografía (es) El Convento de las Fecetas de Zaragoza: estudio histórico artístico, María Isabel Oliván Jarque, Cazar, Zaragoza, 1983. (es) 100 motivos para enseñar tu ciudad. Conoce la Zaragoza monumental pasquín editau por o Concello de Zaragoza (es) Guía histórico-artística de Zaragoza, Guillermo Fatás (coord.), Concello de Zaragoza (Servicio de acción cultural), 1991. ISBN 84-86807-76-X. (es) Guía total. Zaragoza, Pascual Izquierdo, Anaya, Madrit, 2006. ISBN 84-9776-256-7 (es) Zaragoza: guía de arquitectura / an architectural guide, José Laborda Yneva, Zaragoza, Caja de Ahorros de la Inmaculada de Aragón, D.L. 1995, ISBN 84-88305-28-1. Vinclos externos Se veigan as imáchens de Commons sobre a ilesia d'as Fecetas de Zaragoza. (es) Ilesia d'as Fecetas en aragonmudejar.com Referencias